钦定古今图书集成/理学汇编/经籍典/第022卷 > 《明焦竑经籍志》
## 钦定古今图书集成/理学汇编/经籍典/第022卷 > 《明焦竑经籍志》

序

自书契以来，靡不以“稽古右文”为盛节，见于方策可
考已。我太祖高皇帝伐燕，首命大将军收秘书监图
书，及太常法服、祭器、仪象版籍。既定燕，复诏求四方
遗书。永乐移都北平，命学士陈循辇文渊阁书以从，
且𬨎轩之使，四出搜讨。其时睿藻宸章，既悬象魏，而
延阁广内之藏，如触目琳琅，莫可注视，何其盛也！累
“朝通集库，皇史宬在所充牣。而宣德以来，世际昇平，
笃意文雅，广寒、清暑二殿，及东西琼岛，游观所至，悉
置坟典。”迨鸡林土蕃，遣使求书，文教远播，直与奎壁
日月激冲光明而宛委，羽陵之有方之蔑如矣。繇此
观之，运殂则铅椠息，治盛则典策兴，盖不独人主风
尚系之，而世道亦往往以为候，可无志哉！刘歆《七略》，
类例精已，荀勗乃更著《新录》，析为四部，合兵书、术数、
方伎于诸子、《春秋》之内，别出《史记》，经、子、文赋，一仍其
旧。繇近世史籍猥众，若循《七略》，多寡不均，故谢灵运、
任昉悉以“勗例铨书”，良谓此也。今之所录，亦准勗例。
以当代见存之书统于四部，而御制诸书则冠其首
焉。

制书类御制

《高皇帝文集》二十卷，又三十卷，又《诗集》五卷，《皇明祖
训》一卷，《祖训条章》一卷，《储君昭鉴录》二卷，《大明主婿》
一卷，《昭鉴录》五卷〈训亲藩〉《纪非录》一卷。〈谕问齐潭鲁〉《永鉴录》
一卷。〈训亲藩〉《资世通训》一卷，《大诰》一卷，《大诰续编》一卷，
《大诰三编》一卷，《臣戒录》一卷，“《大诰武臣》三十二篇，《敕
谕武臣》一卷，《武臣训戒录》”一卷，《武臣鉴戒》一卷，《宣谕》
三卷，《大明令》一卷，《大明律》二十八卷，《礼仪定式》一卷，
《行移减繁体式》一卷，《洪武礼制》一卷，《孝慈录》一卷，《教
民榜文》一卷，《注道德经》二卷，“《注书洪范》一卷，《彰善瘅
恶录》三卷，‘《瘅恶续录》’”一卷，《军法定律》一卷，《操练军士
律》一卷，《逆臣录》五卷，《忠义录》一卷〈记擒逆将士〉《集犯谕》一
卷。〈谕吏〉《昭示奸党录》二卷，《成祖皇帝圣学心法》四卷〈训东
宫〉《务本之训》一卷，《文华宝鉴》。〈阙〉卷、“《为善阴骘》十卷，《孝
顺事实》十卷，《传心妙诀》一卷、《仁宗皇帝文集》二十卷，
《诗集》二卷、《体尚书》二卷、《外戚传》二卷、《宣宗皇帝文集》
四十四卷，《诗集》六卷，《帝训》四卷。”〈训东宫〉“《外戚事鉴》五卷、
《历代臣鉴》”三十七卷，《官箴》一卷、“《英宗皇帝五伦书》六
十二卷、《景皇帝勤政要典》一卷、《宪宗皇帝诗集》四卷、
《文华大训》”二十八卷〈训东宫〉睿宗皇帝《恩纪诗集》七卷，
《含春堂槁》一卷，世宗皇帝注《书经三要》三卷，“《注程颐
四箴》一卷，注范浚《心箴》”一卷，“鉴古韵语六十首，《翊学
诗》”一卷，《火警或问》一卷，《祭祀记》一卷，《咏春同德录》一
卷，《宸翰录》一卷，《白鹊赞和集》一卷，《敕谕录》一卷，《咏和
录》一卷，《忌祭或问》一卷。

中宫御制

“《高皇后内训》一卷，《仁孝皇后劝善书》二十卷，《诗集》一
卷，《贞烈事实》二卷，《章圣皇太后女训》一卷、《慈圣皇太
后女鉴》”一卷

敕修

《高皇帝实录》二百五十七卷。〈胡广等撰〉《宝训》十五卷。〈詹同等撰〉
《大明日历》一百卷、《圣政记》一卷〈宋濂撰〉《会要》八十卷“国
朝制作”一卷。〈王叔铭集〉《存心录》十八卷。〈吴沈撰〉《省躬录》七卷。
〈刘三吾撰〉《醒贪录》二卷。〈命户部撰〉《律令直解》。〈阙〉卷，《精诚录》三卷
〈吴沈撰〉《祭祀礼仪》六卷，《大明清类天文分野书》二十四
卷，《大明集礼》五十三卷，《书传会选》六卷〈刘三吾等撰〉《春秋
本末》三十卷。〈命孔克坚撰〉《列女传》三卷，《历代公主录》二卷，
《公子书》一卷，《世臣总录》二卷，《诸司职掌》十卷，《大明官
制》二十八卷，《稽制录》一卷，《永鉴录》二卷。〈训诸藩〉《志戒录》
二卷。〈刘三吾〉《洪武正韵》十六卷，《寰宇通衢书》一卷，《礼制
集要》一卷，《稽古定制》一卷，《为政要录》一卷，《军政条例》
五卷，《成祖皇帝实录》一百三十卷，《宝训》十五卷，《圣政
记》三卷，《永乐年表》四卷，《四书大全》〈阙二字〉卷、《易经大全》
十四卷，《书传大全》十卷〈胡广等撰〉《诗传大全》二十卷。〈胡广〉《春
秋大全》。〈阙二字〉卷，“《礼记大全》三十卷，《性理大全》二百四
十八卷，《直注古今列女传》三卷，《永乐大典》二万二千
二百十一卷，《历代名臣奏议》三百五十卷，《仁宗皇帝
实录》十卷，《宝训》六卷，《年表》二卷，《周易直指》十卷。”〈杨士奇〉
《宣宗皇帝实录》一百十五卷，《宝训》十二卷，《年表》四卷。
《英宗皇帝实录》三百六十一卷〈陈文等撰〉《宝训》十二卷，《宪纲》一卷，《大明一统志》九十卷〈李贤等撰〉《寰宇通志》一百十
九卷，“《宪宗皇帝实录》二百九十三卷。”〈刘吉等撰〉《宝训》十卷，
《续资治通鉴纲目》二十七卷，《孝宗皇帝实录》二百二
十四卷〈李东阳等撰〉《宝训》十卷，《类证本草》三十一卷，《诗海
珠玑》〈阙〉卷《武宗皇帝实录》一百九十七卷〈费宏等撰〉《宝训》
十卷，《历代通鉴纂要》九十二卷〈李东阳等修〉《大明会典》一
百八十卷。〈李东阳等撰〉《世宗皇帝实录》五百六十六卷。〈张居
正等撰〉《宝训》二十四卷，《大礼集议》六卷，《明伦大典》二十
四卷，《礼仪成典》。〈阙〉卷《郊礼通典》二十七卷〈夏言撰〉《承天
大志》四十卷。〈徐阶等修〉《穆宗皇帝实录》七十卷，《宝训》八卷

纪注时政

《吾学编》六十九卷。〈郑晓〉《大政纪》三十六卷。〈雷礼〉《昭代典则》
二十六卷。〈黄光昇〉《皇明政要》二十卷。〈娄性〉《洪武大记》二十
卷。〈吴朴〉《开国事略》十卷。〈蔡于谷〉《宪章录》四十六卷。〈薛应旗〉《两
朝宪章录》二十卷。〈吴瑞登〉《皇明绳武编》三十四卷。〈吴瑞登〉
《国朝谟烈辑遗》二十卷，《明初略》二卷〈孙宜〉《国朝事迹》一
百二十卷。〈孙宜〉《皇明纪略》：〈阙〉卷、《皇明泳化编》一百三十
六卷〈邓球〉《征吾录》二卷。〈郑晓〉《今言》四卷。〈郑晓〉《九朝野记》四卷。
〈祝允明〉《鸿猷录》八卷。〈高岱〉《今献汇言》三十八卷，《天潢玉牒》。
〈阙〉卷、《皇明统宗绳蛰录》十二卷，《孝陵纪略》一卷，《剪胜
野闻》一卷〈徐祯卿〉《礼贤录》一卷。〈刘基〉《翊运录》二卷。〈刘基〉《兴濠
开基录》一卷。〈卞瑺〉《明兴杂记》四卷，《国初事迹》一卷〈刘辰〉《尊
闻录》二卷。〈梁亿〉《贤识录》一卷。〈陆𬬩〉《洪武辑遗》二卷。〈梁亿〉《革除
遗事》六卷。〈黄佐〉“《建文事迹》一卷，《备遗录》”二卷〈张芹〉《遗忠录》
二卷。〈郁襄〉《革朝志》十卷。〈许相卿〉《逊国纪》二卷。〈睦桔〉《奉天刑赏
录》一卷。〈袁褧〉《奉天靖难记》四卷、《前后北征录》二卷〈金幼孜〉
《北征记》一卷。〈杨荣〉壬午，《功臣爵赏录》。〈阙〉卷。〈都穆〉《顺命录》一
卷。〈郁衮〉《平定交南录》一卷。〈丘濬〉《三朝圣谕录》三卷。〈杨士奇〉《正
统临戎录》一卷。〈杨铭〉《北征事迹》一卷。〈袁彬〉《革书》一卷。〈刘济〉《复
辟录》一卷。《平夏录》一卷〈黄标〉《平北录》一卷。〈陆深〉《使北录》一
卷。〈李实〉《否泰录》一卷。〈刘定之〉《天顺日录》一卷。〈李贤〉《三忠传》一
卷。〈刘定之〉《可斋笔记》二卷。〈彭时〉《西征石城记》一卷。〈马文升〉《平
汉录》一卷。〈童承叙〉《抚安海东记》一卷。〈马文升〉《病逸漫记》二
卷。〈陆𬬩〉《锁缀录》八卷。〈尹直〉《燕对录》一卷。〈李东阳〉《平蕃始末》一
卷。〈许进〉《兴复哈密记》一卷。〈马文升〉《治世馀闻》四卷。〈陈洪谟〉《震
泽长语》二卷。〈王鏊〉《医闾漫记》二卷。〈贺钦〉《后鉴录》：〈阙〉卷。〈谢蕡〉《幕
庭事迹》一卷。〈王琼〉《西番事迹》一卷。〈王琼〉《继世馀闻》四卷。〈陈洪
谟〉《问水集》一卷。〈刘天和〉《江海歼渠记》一卷。〈祝允明〉《视草馀
录》二卷。〈杨廷和〉《召对录》一卷。〈李时〉《谕对录》一卷。〈张孚敬〉《宸章
集录》一卷。〈费宏〉《南巡录》一卷。〈陆深〉《北还录》一卷。〈陆深〉《双溪杂
记》二卷。〈王琼〉《大同纪事》一卷。〈韩邦奇〉《云中记变》一卷。〈孙允中〉
《菽园杂记》十五卷。〈陆容〉《俺答前后志》二卷。〈冯时可〉《平惠州
事》一卷。〈方逢时〉《金台纪闻》一卷。〈陆深〉《玉堂漫笔》一卷。〈陆深〉《松
寇纪略》一卷。〈徐宗鲁〉《海寇前后议》二卷。〈范表〉《孤树裒谈》十
卷。〈李默〉《海寇后编》一卷，《大狱录》二卷〈张孚敬〉《庚申纪事》一
卷。〈杨希淳〉《边略》五卷。〈高拱〉《三封北庭始末》一卷。〈邓林乔〉《云中
降虏传》一卷。〈刘绍恤〉《上谷议略》一卷。〈方逢时〉《安庆兵变》一
卷。〈查志隆〉《平曾》一本，《叙》一卷。〈林廷机〉《病榻遗言》一卷。〈高拱〉《西
南纪事》二卷。〈郭应聘〉《征南纪略》一卷。〈王尚文〉《西南三征记》
一卷。〈郭子章〉《甘州记变》一卷。〈曹子登〉《平夏纪事》一卷。〈曾伟芳〉
古之圣哲无意于文也，理至而文自从之，如典、谟、训、
诰是已。然或谓皋、夔、旦、奭，代为属笔，盖间有之。若梁
武、唐文，赡于辞学，至于寒畯之士，竞为雕虫，何其小
也？我圣祖投戈讲𢓃，间有撰造，朝出九重，暮行四海，
风动草偃，晓然如推赤心置于人腹中，窃伏而读之，
亹亹乎如家人父子，提耳以命，唯恐其不尽也。如导
师之于弟子，唯恐其不达也。《书》之赞敷言曰：“天子作
民父母，以为天下王。”嗟乎，此非真有父母之心者，孰
能为之？而文殆不足言矣。虽然，迹其震越浑锽，魁奇
硕大，虽以凌跨百代，而轶驾三王，其何让之有？列圣
代兴，著作相望，今僃列首篇。至于辞苑之编摩，一禀
指授；私家之纪载，识其小大，莫不有《文武》之道焉。咸
缀末简，以资宪章。

经类易

《连山》十卷。〈夏易〉《归藏》三卷。〈商易晋薛贞注〉《三皇太古书》三卷。〈柴霖
传〉

右古易

《石经周易》十卷，“今字《石经易篆》三卷，一字《石经周易》”
一卷。

右石经

《周易》十卷。〈汉京房章句〉《周易》十卷。〈汉孟喜章句〉《周易》四卷。〈汉费直章
句〉《周易》十卷。〈汉马融章句〉《周易》五卷。〈汉刘表章句〉

右章句

《周易传》二卷。〈卜子夏〉《易传》三卷。〈汉京房传吴陆绩注〉《周易传》一卷。
〈魏关朗撰唐赵蕤注〉《周易传》三卷。〈唐陆希声〉《周易言象外传》十卷。〈宋王
洙〉《毗陵易传》十一卷。〈苏轼〉《易传》十二卷。〈程颐〉《易传》十四卷。
〈丁易东〉《梁溪易传》十四卷。〈李纲〉《汉上易传》九卷，《童溪易传》
三十卷〈王宗传〉《易裨传》一卷。〈林至〉《易小传》六卷。〈沈该〉《易传》八
卷。〈张浚〉《易传》十二卷。〈郑史〉《易传》十卷。〈王逢〉《易传》二十卷。〈杨万里〉
《周易注》十卷。〈郑元〉《周易注》十卷。〈王肃〉《周易注》十卷。〈王弼〉《周易
注》十卷。〈吴姚信〉《周易注》九卷。〈虞翻〉《周易注》十三卷。〈陆绩〉《周易注》十卷。〈魏荀煇〉《周易注》十卷。〈晋干宝〉《周易注》十卷。〈梁何引〉《周
易注》十卷。〈王凯冲〉《周易注》十卷。〈任希古〉《符祥注》十卷。〈宋龙昌期〉
《周易注》六卷。〈刘牧〉《易补注》三卷。〈皇甫佖〉蔡渊《易传训解》四
卷，又《易象意言》二卷，《易系辞》二卷〈晋韩康伯〉《吴园易解》九
卷。〈张辕〉《系辞精义》二卷。〈吕祖谦〉《易纂言》十二卷。〈元吴澂〉《徂徕
易解》五卷。〈石守道〉《谦斋详解》二十卷。〈李杞〉《清令轩读易编》
三卷。〈陈深〉《郭氏解》八卷，《蔡节斋易解》四卷，《易解》二十卷
〈田畴〉《易解》十卷。〈张应珍〉逍遥公《易解》十卷。〈李椿年〉《易解》二卷。
〈李舜臣〉《经传训测》十卷。〈湛若水〉《旁注》十二卷。〈朱升〉《旁注》四卷。
〈李恕〉《易象解》二卷。〈刘濂〉

右传注

《集解周易》十卷。〈马郑二王四家〉《集注周易》十卷。〈荀爽九家〉集“《二王
注》十卷。”〈杨氏〉《集解周易》十卷。〈张璠〉《集解周易》十卷。〈林栗〉《集解
周易》十卷。〈唐李鼎祚〉《集注周易》一百卷。〈唐元载〉《大易粹言》七
十卷。〈集程张游杨二郭说成之〉《周易义海》一百卷。〈房审权〉《周易义海
撮要》十二卷。〈李衡〉《周易纂注》十四卷。〈董正卿〉《集传》十一卷，
《丛记》一卷。〈朱震〉《丛书》十卷。〈赵汝梅〉《大易粹言》十卷。〈曾穜〉《集传》
二十卷。〈纥石烈〉《周易集说》十卷。〈俞琰〉《古易诠》二十九卷。〈邓伯
羔〉今《易诠》二十四卷。〈邓伯羔〉

右集注

《周易讲疏》三十五卷。〈梁武帝〉《周易讲疏》十六卷。〈褚仲都〉《周
易义疏》十四卷。〈萧子政〉《周易讲疏》三十卷。〈陈张讥〉《周易义
疏》十六卷。〈周弘正〉《周易文句义疏》二十卷。〈梁蕃〉《周易讲疏》
十三卷。〈何妥〉《周易文句义疏》二十四卷。〈陆德明〉《周易新传
疏》十卷。〈阴弘道〉《乾坤义疏》一卷。〈刘𤩽〉《周易证义疏》二十卷。
〈宋范谔昌〉《周易义》六卷。〈魏徵〉《周易要义》十卷。〈长孙无忌〉《周易正义》
十四卷。〈孔颖达〉《周易新注本义》十四卷。〈唐薛仁贵〉《易义》五卷。
〈卢行超〉《周易甘棠正义》三十卷。〈五代任贞一〉《易义》八卷。〈皇甫佖〉
《易义》一卷。〈黄通〉《易义》二卷。〈李贲〉《易义》一卷。〈周孟阳〉《周易口义》
二十卷。〈宋胡瑗〉《义丛》十六卷。〈叶良佩〉《易义》二十卷。〈王安石〉《易
义》二卷。〈叶子长〉《易本义》二卷。〈朱熹〉《本义通》八卷。〈胡炳文〉《易衍
义》八卷。〈胡震〉《易衍义》二十二卷。〈许复〉《周易义略》九卷。〈张简〉《周
易新义》二卷。〈沈季长〉《周易总义》二十卷。〈易祓〉《易象义》五卷。
〈周满〉《易学义林》十卷。〈颜鲸〉《系辞义疏》二卷。〈刘𤩽〉《系辞义》二卷。
〈萧子政〉《大衍义》二卷。〈李觉〉《周易释序义》三卷。〈梁蕃〉

右疏义

《周易论》三卷。〈僧一行〉《周易论》三十三卷。〈王昭素〉《周易论》十
卷。〈陈皋〉《周易穷微论》一卷。〈王弼〉《通易象论》三卷。〈晋栾肇〉《大衍
论》三卷。〈唐明皇〉《通易象论》一卷。〈宣聘〉《二阮难答论》二卷。〈阮长
成阮仲容〉《卦德统论》一卷。〈刘牧〉《制器尚象论》一卷。〈陈希亮〉《易卦
正名论》一卷。〈刘不疑〉《广论》一卷，《周易开题义》十卷。〈梁蕃〉《周
易大义》二卷。〈陆德明〉《周易异议论》十卷。〈刘遵〉“《周易外义》三
卷，《周易元品》二卷，《周易发挥》”五卷〈唐王勃〉《周易开元关》
一卷。〈唐苏鹗〉《周易圣断》七卷。〈鲜于侁〉《周易发题》一卷。〈张元〉《周
易明疑录》一卷。〈张元〉《周易启元》一卷。〈张元〉《周易启源》十卷。
〈蔡广成〉《辨刘牧易》一卷。〈陈希亮〉王刘《易辨》二卷。〈宋咸〉《易旨归
议》一卷，“《周易元谈》六卷，《三易备遗》”十卷〈朱元昇〉《周易释
疑》一卷，“《周易元悟》三卷，《周易义学》”十卷〈陆秉〉《周易意蕴》
一卷。〈徐庸〉《周易卦断》一卷。〈丘铸〉《周易口诀义》六卷。〈唐史证〉《周
易口诀》六卷。〈王锜〉《周易口诀》七卷。〈陆大易〉《周易微旨》三卷。
〈陆希声〉李翱《易诠》。〈阙〉卷《麻衣正易心法》一卷，《易轨》一卷
〈蜀蒲虔观〉《周易精微》三卷。〈皇甫佖〉《周易述闻》一卷。〈皇甫佖〉《隐诀》
一卷。〈皇甫佖〉《补解》一卷。〈皇甫佖〉《易筌》一卷。〈阮逸〉《易训》三卷。〈宋咸〉
《易翼》二卷。〈郑东谷〉叶正则《易说》一卷。〈门人袁聘儒释〉《大易忘筌》
二卷，程大昌《易原》十卷，王炎《易笔记》并《总说》九卷，孙
坦《周易析蕴》二卷，《易箝精义》二卷、《周易窥馀》十五卷
〈郑刚〉《易翼传》四卷。〈郑汝谐〉《周易精微》三卷。〈周镇〉《温公易说》
二卷，《横渠易说》二卷〈张载〉《慈湖易说》二十卷。〈杨简〉赵南塘
《易说》三卷，“《周易义证总要》二卷，《易说启蒙》”三卷〈朱熹〉又
《问答》二卷冯椅《厚斋易学》〈阙〉卷《周易绝笔书》四卷〈龙昌
期〉《周易发隐》二十卷。〈陈良献〉《复斋易说》六卷。〈宋赵彦肃〉《易原》
三卷。〈杨忱中〉《周易会通》四卷，《传家易说》八卷〈宋郭雍〉《准斋
易说》二卷。〈宋吴如愚〉《童子问》一卷。〈欧阳修〉《童子问》一卷。〈陈宏〉《启
蒙通释》二卷。〈胡方平〉《周易启蒙翼传》四卷。〈胡一桂〉《南轩易
说》四卷，《读易记》十六卷〈方寔孙〉《九师遗说》十六卷，《易心》
三卷〈王恺〉《易学举隅》四卷。〈易祓〉《学易纪》九卷。〈李简〉《了斋易说》
一卷。〈陈瓘〉《法象通赞》七卷。〈郑滁孙〉《中天述考》一卷。〈郑滁孙〉《述
衍》一卷。〈郑滁孙〉《周易发挥》七卷。〈元何基〉《系辞发挥》二卷。〈元何
基〉《读易举要》四卷。〈元俞琰〉《易外别传》一卷。〈元俞琰〉《周易折
衷》三十三卷。〈赵采〉《周易参义》九卷。〈梁寅〉《周易通》六卷。〈赵以夫〉
《大易钩元》三卷。〈鲍恂〉《周易玩辞》十六卷。〈宋项安世〉《或问》十卷。
〈姚麒〉《周易馀义》八卷。〈杨幅〉吴沆《大易璿玑》二卷，陈谱《易解》
四卷，《易原奥义》二卷，《淙山读易纪》六卷，《周方学易说》
三卷，《齐履谦本说》四卷，《郭东山易说》一卷〈郭昺〉《周易辑
闻》六卷。〈赵汝梅〉《易雅》一卷。〈赵汝梅〉《易学四同》八卷。〈季本〉《图文
馀辩》一卷。〈季本〉《周易述说》一卷。〈詹一麟〉《大象述》一卷。〈王畿〉《易
缊》一卷。〈刘采〉《周易赞义》十七卷。〈马理〉《周易亿》四卷。〈王道〉《读易
馀言》五卷。〈崔铣〉《读易备忘》四卷。〈黄潜翁〉《浠南易说》九卷。〈程辙〉
《读易愚得》一卷。〈顾应祥〉《约说》十二卷。〈方献夫〉《宗旨》八卷。〈甯钦〉
《周易正蒙》十卷。〈史于光〉《古易世学》十五卷。〈丰坊〉《易辩》一卷。
〈丰坊〉《周易参疑》十二卷。〈孙化光〉《说翼》三卷。〈吕柟〉《象旨决录》七卷。〈熊过〉《易象大旨》八卷。〈薛甲〉《学易记》五卷。〈金贲亨〉

右论说

《周易统例》十卷。〈崔觐〉《周易略例》一卷。〈王弼〉《周易略例义》一
卷。〈黄黎献〉《略例疏》一卷。〈庄道名〉《略例》一卷。〈桂询〉《周易编例》十
卷，《周易义类》三卷〈顾棠〉《卦类》一卷，《类纂》一卷。

右类例

《周易谱》一卷，《略谱》一卷〈袁宏〉《周易谱》一卷。〈沈熊〉《易元星纪
谱》一卷。〈晁说之〉

右谱

《周易举正》三卷。〈唐郭京〉《周易证坠简》二卷。〈宋范谔昌〉《先儒遗
事》一卷。〈刘牧〉《历代因革》一卷。〈董正卿〉《易正误》二卷。〈郑亨仲〉

右考正

《周易卦象数旨》一卷。〈晋李颙〉《揲蓍法》一卷。〈不为子〉《易数》二
卷。〈陈高〉《古占法》二卷。〈宋程迥〉《蓍卦辨疑》三卷，《筮宗》一卷〈宋赵
汝梅〉《蓍法别传》一卷。〈国朝季本〉《易占经纬》四卷。〈韩邦奇〉《大衍索
隐》三卷。〈丁易东〉元包《数义》二卷。〈宋张行成〉《先天易钤》一卷，《太
极宝局》一卷〈宋牛师德〉《易数钩隐》一卷。〈刘牧〉

右数

《易传纂图》三卷。〈王弼〉《大衍元图》一卷。〈僧一行〉《钩隐图》三卷。
〈刘牧〉《续钩隐图》一卷。〈黄黎献〉《河图洛书解》一卷。〈沈济〉《伏羲画
卦图》一卷。〈彭汝砺〉《周易乾生归一图》十卷。〈彭汝砺〉《易图》三
卷。〈宋朱震〉《卦气图》一卷。〈宋乐洪〉荆定《易图》一卷，“《八卦小成
图》一卷，《大易图说》”二十五卷〈邓锜〉《周易图释》一卷。〈刘定之〉
“逢轩《钱氏图说》”三卷，《易象图说》六卷〈张理〉《象数钩深图》
三卷。〈张理〉《周易图》三卷。〈张理〉

右图

《周易音》一卷。〈晋李轨〉《周易音训》二卷。〈李恕〉《周易并注音》七
卷。〈陆德明〉《读易韵考》七卷。〈张献翼〉

右音

《乾坤凿度》二卷。〈郑元注〉《易纬稽览图》二卷。〈郑元注〉《易纬是
类谋》一卷。《易纬辩终备》一卷。《易纬乾元叙制记》一卷。
《易纬坤灵图》一卷。《易卦通验》二卷。《京房易钞》一卷

右谶纬

蜀张生有言：“《连山》，天易也；《归藏》，地易也，有法数而未
有书；《周易》，人易也，始有书矣，而未详于义也。”商瞿受
《易》，孔子五传而至田何，虽有异家，一以象数为宗。自
王弼之说出，阴阳占筮，皆眂为术数之流，而易晦矣。
子曰：“《易》有圣人之道四焉，非直以其辞而已。”盖尝譬
之，象数者，水之源，木之本也。卦有定名，则水出木生，
而某水某木可知已。六爻则其派与枝叶也。派之通
塞、枝叶之华悴，则爻之吉凶也；辞则水之经，木之谱
也。学者执经与谱，而不复寻其源本，谓学《易》可乎？世
儒王主理、郑主象，二家局见，今古所同，顾承学左袒
王氏者为多。繇象无筌蹄可寻，而理则管蠡可测，《折
杨》《黄华》嗑然而笑，无足怪也。今并列于篇。以俟采择。

书

《三字石经尚书古篆》三卷。《今字石经郑元尚书》八卷。
《今字石经尚书》本五卷。《一字石经尚书》六卷。《三字石
经尚书》九卷。

右石经

《欧阳章句》三十一卷，《大小夏侯章句》各二十九卷，《尚
书章句训解》十卷〈尹洪〉《尚书句解》十三卷。〈朱祖义〉

右章句

《伏生大传》三卷。〈郑元注〉《古文尚书》十三卷。〈孔安国传〉书马融
《注》十一卷，书王肃《注》十一卷，《书谢沈注》十五卷，书范
甯《注》十卷，书程颐《说》一卷，书王元度《注》十卷，《书苏轼
传》十三卷，书孙觉《解》十三卷，张九成《书详说》五十卷，
蔡沈《书传》六卷，《书解》二十四卷。〈林之奇〉《书说》十卷。〈吕祖谦〉
《书详解》五十卷。〈陈经〉《书古文训》十六卷。〈薛季宣〉钱时《书传》
八卷，吴棫《书裨传》十三卷，陈大猷《书传会通》十一卷，
叶梦得《书传》十卷，陈师凯《书传旁通》六卷，王炎《书小
传》十八卷，黄度《书说》七卷，袁觉《家塾读书记》二十三
卷，袁燮《家塾书钞》十卷，张震《书小传》〈阙〉卷蜀·李舜臣
《书小传》〈阙〉卷、《书经直指》六卷黄干《书说》〈阙〉卷：王希旦
《书说》〈阙〉卷，陈鹏飞《书解》三十卷，蔡元度《书全解》〈阙〉卷
夏撰《书详解》十六卷，李颙《书新释》三卷，王日休《书解》
〈阙〉卷：王龟龄《书解》〈阙〉卷陈傅良《书抄》〈阙〉卷：薛肇明《书
解》〈阙〉卷上·官公裕《书解说》〈阙〉卷张沂《书说》〈阙〉卷郑敷
文《书说》一卷张景《书说》〈阙〉卷赵汝谈《书说》三卷潘衡
《书说》〈阙〉卷，时澜《书说》三十卷，吴澂“《书纂言》八卷，《读书
丛说》”六卷〈许谦〉金履祥《书表注》一卷史仲才《书说》〈阙〉卷
陈梅叟《书说》〈阙〉卷：袁默《书解》〈阙〉卷余九成《书说》〈阙〉卷，
朱升《书旁注》一卷，葛大纪《禹贡要略》一卷，傅寅《禹贡
说》一卷，徐常吉《禹贡解》一卷，刘向《洪范传论》十一卷，
穆元休《洪范外传》十卷，胡瑗《洪范解》一卷，王安石《洪
范传》一卷，赵善湘《洪范统》二卷，冯去非《洪范补传》一
卷，曾巩《洪范传》一卷，曾致尧《洪范传》一卷，杨简《五诰
解》一卷

右传注

《集解尚书》十一卷。〈李颙〉《集释尚书》十一卷。〈宋姜道盛〉《尚书会
解》十四卷，梅教授“《书集解》三卷，《书集解》”〈阙〉卷。〈李子林〉《书四百家集解》〈阙〉卷。〈蜀成申〉《书义元会》四卷。〈张国宾〉《书集解》
五十八卷。〈林少颖〉《尚书纂注》六卷。〈董鼎〉《书集传》六卷。〈陈栎〉王
天与《纂传》十卷，《书集解》十三卷〈胡士行〉《尚书义粹》二卷。
〈王若卢〉《禹贡集解》二卷。〈傅寅〉邹近仁《禹贡集说》〈阙〉卷，《洪范
会传》一卷〈宋孙谔〉《定正洪范集说》一卷。〈胡一中〉

右集解

《尚书大义》二十卷。〈梁武帝〉《尚书述义》二十卷。〈刘炫〉《尚书正
义》二十卷。〈孔颖达〉《尚书义疏》十卷。〈梁费甝〉《尚书义疏》三十
卷。〈梁蔡大宝〉《尚书义疏》七卷，《尚书疏》二十卷〈颜彪〉《尚书义疏》
三十卷。〈刘焯〉《义疏》十卷。〈梁巢椅〉《尚书广疏》。〈阙〉卷。〈冯继光〉《书精
义》三卷。〈真德秀〉《书义要诀》四卷。〈倪士毅〉黄伦“《尚书精义》六
十卷，《尚书义》”三卷〈梁巢徛〉《尚书义》三卷。〈隋刘先生〉《尚书释义》
四卷。〈伊说〉《尚书义注》三卷。〈吕文优〉《尚书文外义》一卷。〈颜彪〉《尚
书大义》二卷。〈吴孜〉《畅训》一卷。〈汉伏胜〉《百篇义》一卷。〈刘炫〉《略义》
三卷。〈刘炫〉《尚书要义》二十卷。〈魏了翁〉“《尚书义宗》三卷，《尚书
关言》”三卷〈黄君俞〉《略义》一卷。〈乐敦逸〉胡伸《书解义》。〈阙〉卷，《书
义十述》一卷〈孙觉〉《尚书义》十三卷。〈王雱〉《尚书讲义》三十卷。
〈张纲〉徐兰《书经体要》：〈阙〉卷梁《寅书演义》〈阙〉《卷书九意》一
卷〈杨绘〉黄存斋《尚书通考》。〈阙〉卷：王耕野《读书管见》〈阙〉卷，
“《尚书日记》十六卷”〈王樵〉《禹贡论》一卷。〈程大昌〉《禹贡后论》一
卷。〈程大昌〉《禹贡指南》一卷。〈毛晃〉《洪范论》一卷。〈张晦之〉《尚书断
章》十三卷。〈成伯玙〉

右疏义

《尚书驳议》五卷。〈王肃〉《尚书释问》四卷。〈王粲〉《尚书百问》一卷。
〈顾欢〉《尚书百释》三卷。〈巢漪〉《尚书释问》四卷。〈郑元〉《尚书通考》十
卷。〈黄镇成〉《因问录》。〈阙〉卷。〈吕柟〉《尚书纠缪》十卷。〈王元感〉《书义辨
疑》一卷。〈杨时〉《书辨讹》七卷。〈郑樵〉《书或问》二卷。〈陈大猷〉《书疑》九
卷。〈王柏〉余𦬊舒《读蔡传疑》。〈阙〉卷：赵祀《尚书辩疑》〈阙〉卷程
直方、《蔡传辩》〈阙〉卷，《洪范考疑》一卷〈吴世忠〉田泽《洪范洛
书辩》一卷。

右问难

《河图传》一卷。〈李平西〉“《尚书治要图》一卷，《禹贡图》”一卷〈程大
昌〉《禹贡图》一卷。〈王柏〉《洪范图论》一卷。〈苏洵〉《洪范图解》一卷。
〈韩邦奇〉《禹治水谱》一卷。〈郑瑶〉《书谱》二十卷。〈程大昌〉

右图谱

《尚书要记名数》一卷《书经名数索至》十卷。〈方时发〉《洪范
九畴数解》八卷。〈熊宗立〉

右名数

《古文尚书音》一卷。〈徐邈〉《今文尚书音》一卷。〈颜彪〉《音义》四卷。
〈王俭〉《古文尚书释文》十三卷。〈陆德明〉

右音

《尚书纬》三卷。〈郑元注〉《尚书中候》五卷。〈郑元注〉

右纬候

古者言为《尚书》，事为《春秋》，盖左右二史分职之。秦置
尚书禁中，通章奏。汉诏命在尚书，主王言，故秦汉因
以名官。《七略》曰：“尚书，直言也”，而以为上古之书者，失
之矣。始伏生授晁错书二十八篇，汉魏数百年间，诸
儒所治仅此耳。至东晋梅颐增多二十五篇，即所称
“壁藏书”也。考《汉志》有《古经》十六卷，以其后出别于经，
“不以相溷。”其慎如此。唐人不能深考，猥以晚晋杂乱
之书定为《义疏》，而汉、魏专门之学遂以茀废。近吴幼
清《叙录》一出，乃悉还伏生之旧，而赵子昂、归熙甫之
流，各著为书，靡不悬合，盖涣然有当于心。夫古书殽
于后人，至不可胜数，其文辞格制之异，固可望而知
也。朱元晦尝深疑之而未及是正。今学官既有著令，
学士大夫往往循习不辩。遂使唐虞三代之遗掇拾
于故老者，尽乱于伪人之手而不觉，可胜惜哉！故于
胪列诸家而特著其事。俟广《石渠》《白虎》之义者有所
考镜焉。

诗

“《一字石经鲁诗》六卷，《今字石经毛诗》”三卷。

右石经

《鲁故》二十五卷。〈鲁申公〉《齐后氏故》二十卷。〈后苍〉《齐孙氏故》
二十七卷，《韩故》三十六卷。〈韩婴〉《毛诗故》三十六卷。〈毛苌撰郑
元笺〉《毛诗故》四卷。〈李恕〉《广川诗故》四十卷。〈董逌〉

右故训

《子贡传》一卷，《韩婴传》二十二卷。〈薛氏章句〉《毛苌传》十卷，《韩
诗内传》四卷，《韩诗外传》十卷，《齐后氏传》三十九卷，《齐
孙氏传》二十八卷，《夹漈诗传》二十卷〈郑樵〉《钱氏诗传》二
十卷。〈钱文子〉《颍滨诗传》二十卷。〈苏辙〉鲜于《诗传》二十卷，《诗
传遗说》六卷〈朱鉴〉《杨氏传》二十卷。〈杨简〉《诗传旁通》十五卷。
〈梁益〉《诗传通释》二十卷。〈刘瑾〉《毛诗注》二十卷。〈王肃〉《毛诗注》二
十卷。〈叶遵〉《毛诗注》二十卷。〈王元度〉《诗总闻》二十卷。〈王质〉《诗辑》
三十六卷。〈严粲〉《毛诗集注》二十四卷。〈崔灵恩〉《毛诗集解》三
十卷。〈段文昌〉《诗说》二卷。〈程颐〉《毛诗集解》二十卷。〈丘铸〉《毛诗集
解》十二卷。〈李迂仲〉《诗集注》八卷。〈朱熹〉《逸斋补传》十二卷，《诗
解》二十卷〈陈鹏飞〉《诗详解》十二卷。〈李樗〉《诗解》二十卷。〈李少南〉
《诗序》三十卷。〈黄度〉《诗学备忘》二十四卷。〈李简〉

右传注

《毛诗大义》十一卷。〈梁武帝〉《毛诗大义》三卷。〈苏子才〉《毛诗正

〈鲁世达〉《毛诗释义》十卷。〈谢沈〉《毛诗纂义》十卷。〈许叔牙〉《张氏义
疏》五卷，《毛诗本义》十六卷〈欧阳修〉《毛诗要义》二十卷。〈魏了
翁〉《毛诗义方》二十卷。〈林洪范〉《毛诗折衷义》二十卷。〈刘宇〉《诗
义》二十卷。〈王雱〉《诗演义》八卷。〈梁寅〉《诗传疏义》二十卷。〈朱公迁〉

右义疏

《毛诗义问》十卷。〈刘公干〉《毛诗义驳》八卷。〈王肃〉《毛诗驳》五卷。
〈王基〉《毛诗异同评》十卷。〈孙毓〉《难孙氏毛诗评》四卷。〈陈统〉《毛诗
辨异》三卷。〈杨乂〉《毛诗异义》二卷。〈杨乂〉《毛诗杂答问》五卷。〈韦昭
朱育等〉《笺传辨误》八卷。〈周式〉《毛诗馀辨》四卷、“《毛诗释疑》一
卷、《毛诗正论》十卷”〈刘孝孙〉《诗辨疑》一卷。〈杨时〉《诗辨妄》六卷。
〈郑樵〉赵德《诗辨疑》十卷，《诸儒疑问》二卷，《诗童子问》二十
卷〈辅广〉《诗考》五卷。〈王应麟〉《诗地理考》六卷。〈范处义〉《诗考》四卷。
〈梁寅〉《诗疑问》六卷。〈朱倬〉《诗厘正》二十卷。〈湛若水〉

右问辨

《韩诗翼要》十卷。〈侯苞〉《毛诗奏事》一卷。〈王肃〉《毛诗拾遗》一卷。
〈郭璞〉《毛诗解序义》一卷。〈顾欢等〉《毛诗序义》二卷。〈雷次宗〉《毛诗
集小序》一卷。〈刘炫〉《毛诗发题序义》一卷。〈梁武帝〉《毛诗序义
疏》一卷。〈刘𤩽等〉《毛诗谊府》三卷。〈元延明〉《表隐》二卷。〈陈统〉《毛诗
指说》一卷。〈成伯玙〉《毛诗断章》二卷。〈成伯琰〉《毛诗章疏》二卷、
《毛诗题纲》一卷、《毛诗元谈》一卷、《毛诗别录》一卷〈张郃〉《毛
郑诗学》十卷，《毛诗外义》二卷〈宋咸〉《毛诗重文说》七卷，《判
篇》二卷〈刘泉〉《别集正义》一卷，“《毛诗正记》一卷，《诗统解序》”
一卷、《关言》二十三卷〈黄君俞〉《读诗记》三十二卷。〈吕祖谦〉《诗
解颐》四卷。〈朱善〉《诗集传》《音义会通》〈阙〉卷。〈汪克宽〉《续读诗记》
三卷。〈戴溪〉《诗义集说》四卷。〈孙鼎〉《诗传纂疏》。〈阙〉卷。〈胡一桂〉《毛诗
十五国解》一卷。〈吴申〉《诗说解颐》八卷。〈季本〉《放斋诗说》十卷，
《毛诗前说》一卷〈项安世〉《鲁诗世学》十二卷。〈丰坊〉

右统说

《草木鸟兽鱼虫疏》二卷。〈陆玑〉《毛诗名物解》十卷，《毛诗物
性》八卷，《毛诗名物解》八卷。〈蔡卞〉《诗集传名物钞》八卷。〈许谦〉

右名物

《毛诗图》三卷，《毛诗孔图经》十二卷，“《毛诗古贤圣图》二
卷、《毛诗草木鱼虫图》”二十卷、《小戎图》二卷、《毛诗谱》三
卷〈郑元〉《毛诗谱》三卷。〈徐整〉《毛诗谱》二卷。〈太叔求〉谢氏《毛诗谱
钞》一卷，《诗谱补阙》三卷〈欧阳修〉

右图谱

《毛诗笺音证》十卷。〈刘芳〉《毛诗音》十六卷。〈徐邈等〉《毛诗音》二
卷。〈徐邈〉《毛诗注音》八卷。〈鲁世达〉《郑元等诸家音》十五卷，《诗
古音辩》二卷〈郑犀〉《毛诗音训》四卷。〈李恕〉

右音

《诗纬》十八卷。〈魏宋均注〉

右纬

诗三百十一篇，亡其辞者六。考之《仪礼》，皆笙诗也。笙
诗有谱，以记音节，而无其辞，非轶之也。春秋诸侯卿
大夫赋诗道志，率无所择。至考其入乐，自邶迄豳，无
一在燕享之用《鹿鸣》、乡饮酒之笙《由庚》，《鹊巢》，射之奏
《驺虞》《采𬞟》，靡匪雅与南也。然后知南、雅、《颂》之为乐无
疑矣。故曰：“以雅以南，以籥不僭。”季札观舞《象箾》，南籥
者，《南》《籥》，《二南》之籥也；《箾》，《雅》也；《象》，舞《颂》之《维清》也。《文王
世子》又曰：“胥鼓南。”则南之为乐益明已。窃尝论他经
可以诂解，而《诗》当以声论。后世不得其声而独辞之，
如韩、毛诸家于鸟兽虫鱼之细，竭力以争，而问其音
节，不能解也。古者审声以知治，作乐以成教者，其亦
几于绝矣。夫以声感者于性近，而以义求者离性远。
学《诗》而不知此也，与耳食何异？今录其见存诸编，令
学者与《乐部》类而观焉。

春秋

《一字石经春秋》一卷，“《三字石经春秋》三卷，《三字石经
左传古篆书》”十二卷。《一字石经公羊传》九卷。

右石经

《春秋左氏解诂》三十卷。〈贾逵〉《春秋左氏传解谊》三十一
卷。〈服虔〉《春秋左氏传》三十卷。〈王肃〉《春秋左氏经传集解》三
十卷。〈杜预〉《春秋左氏传义略》二十五卷。〈沈文阿〉《续左氏传
义略》十卷。〈王元规〉《左氏鼓吹》一卷。〈吴元绪〉《春秋左氏传立
义》十卷。〈崔灵恩〉《春秋左氏义函传》十六卷。〈干宝〉《春秋左氏
达义》一卷。〈王玢〉《春秋左氏经传解》四卷。〈王述之〉《春秋左氏
区别》三十卷。〈何始真〉《左氏释滞》十卷。〈殷兴〉《左氏释疑》七卷。
〈裴安时〉《左氏指元》十卷。〈杨希范〉《左氏补注》十卷。〈赵汸〉《春秋正
义》三十六卷。〈孔颖达〉《左氏义疏》六十卷。〈徐文远〉《左氏句解》
四十六卷。〈林尧叟〉《左氏续说》三十卷。〈吕祖谦〉《左氏章指》十
七卷。〈陈传良〉《春秋左氏要义》六十卷。〈魏了翁〉《左氏直解》十
二卷。〈郭登〉《左氏类解》十二卷。〈刘绩〉《左氏附注》五卷。〈陆粲〉《左氏
属事》二十卷。〈傅逊〉《左氏国纪》二十卷。〈徐得之〉《左氏始终》三
十卷。〈程公说〉又《分记》九十卷，《左氏始末》十二卷〈唐顺之〉

右左氏

《春秋公羊解诂》十一卷。〈王愆期〉《春秋公羊疏》三十卷，《公
羊集解》十四卷

右公羊

《春秋穀梁传义》十卷。〈徐邈〉《穀梁传》十四卷。〈段肃注〉《春秋谷
梁疏》十二卷。〈唐杨士𪟝〉《穀梁集解》十二卷。〈范〉

右穀梁

《春秋伊川传》。〈阙〉卷。《春秋传》十五卷。〈刘敞〉《春秋传》三十卷。
〈胡安国〉《春秋石林传》十二卷。〈叶适〉《春秋集解》十二卷。〈苏辙〉《春
秋集注》十二卷。〈高闶〉《春秋解》十二卷。〈杨简〉《春秋集解》三十
卷。〈吕祖谦〉《春秋会传》十六卷。〈饶秉鉴〉《春秋集传》二十六卷。
〈张洽〉《春秋集注纲领》十二卷。〈张洽〉《春秋通训》十六卷。〈张大亨〉
“《春秋后传》并《左氏章旨》”四十二卷。〈陈傅良〉《春秋集传》十
五卷。〈王沿〉《春秋集传详说》三十卷。〈家铉翁〉《春秋集传》十五
卷。〈赵汸〉《春秋通说》十三卷。〈黄仲炎〉《春秋新传》十二卷。〈佘安行〉
《春秋集传》三十卷。〈杨时秀〉《春秋经筌》十六卷。〈赵鹏飞〉《春秋
要义》三十卷。〈胡瑗〉《春秋口义》二十卷。〈胡瑗〉《春秋经解》十五
卷。〈孙觉〉《春秋经社要义》六卷。〈孙觉〉《春秋会义》二十六卷。〈杜谔〉
《春秋纂疏》三十卷。〈汪克宽〉《春秋释义》十二卷。〈汪克宽〉《春秋
异义解》十二卷。〈王哲〉《春秋通义》十二卷。〈王哲〉《春秋集义》五
十卷。〈李明复〉《春秋义略》十四卷。〈董敦逸〉《春秋新义》十卷。〈宋堂〉
《春秋义》二十卷。〈王棐〉《春秋本义》三十卷。〈程端学〉《春秋纂要》
四十卷。〈高重〉《春秋指掌义》十五卷。〈李瑾〉《春秋通解》十二卷。
〈冯山〉《春秋集义》五十卷。〈王应梦〉《春秋纂言》十五卷。〈吴澂〉《春秋
会元》十二卷。〈郑昭庆〉《春秋明经》四卷。〈刘基〉《春秋易简》四卷。
〈汤虺〉《春秋正传》三十七卷。〈湛若水〉《春秋集传释义》十二卷。
〈俞皋〉《春秋纂要》十卷。〈姜虔嗣〉《春秋私考》三十六卷。〈季本〉《春秋
辑传》十五卷。〈王樵〉《春秋诸传会通》二十四卷。〈李廉〉《春秋三
传集义》三十卷。〈李尧俞〉《三家集解》十一卷。〈刘兆〉《三家经本
训诂》十二卷。〈贾逵〉《春秋训义》十一卷。〈蔡芳〉《春秋大旨》十卷。
〈魏谦吉〉《春秋备览》四卷。〈魏谦吉〉《春秋王霸世纪》三卷。〈李琪〉《春
秋诸国统纪》六卷。〈齐履谦〉《春秋诸臣传》三十卷。〈郑昂〉《列国
诸臣传赞》五十二卷。〈王当〉

右通解

《左氏膏肓》十卷。〈何休〉《穀梁废疾》三卷。〈何休〉《公羊墨守》十四
卷。〈何休〉《公羊违义》三卷。〈刘寔〉《春秋汉议》十三卷。〈何休〉“驳何氏
《汉议》”二卷。〈郑元〉《春秋左氏膏肓释痾》一卷。〈服虔〉《驳何氏汉
议》十一卷。〈服虔〉《春秋议》十卷。〈何休〉《春秋成长说》九卷。〈服虔〉《春
秋塞难》三卷。〈服虔〉《春秋成夺》十卷。〈潘叔度〉《春秋五辩》一卷。
〈沈宏〉《春秋辩证》六卷，《春秋或问》十卷〈程端学〉《春秋谳义》十
卷。〈王元杰〉

右诘难

《春秋决事》十卷。〈董仲舒〉《春秋比事》二十卷。〈沈棐〉《春秋比事》
十卷。〈程公说〉《春秋说要》十卷。〈糜信〉《春秋丛林》十二卷。〈李谧〉《春
秋探微》十二卷。〈冯骈〉《春秋旨通》十卷。〈王述之〉《春秋三传论》
十卷。〈魏韩益〉《春秋经传通论》十卷。〈潘叔度〉《春秋左氏评》二
卷。〈杜预〉“《公》《谷二传评》”三卷〈江熙〉《春秋三传评》十卷。〈胡讷〉荀爽、
《徐钦答问》五卷，《萧邕问传义》三卷，《春秋三传异同》十
二卷〈李铉〉《三传旨要》十五卷。〈刘轲〉《春秋振滞》二十卷。〈王元感〉
《春秋指元》十卷。〈张杰〉《春秋摘微》四卷。〈卢仝〉《春秋透天关》十
二卷。〈宋晏兼善〉《春秋折衷论》三十卷。〈陈岳〉《左传注辨误》二卷。
〈傅逊〉《春秋集传微旨》三卷。〈唐陆淳〉《春秋集传辨疑》七卷。〈陆淳〉
《春秋原要》二卷。〈王晓〉《春秋阐微纂类义统》十二卷。〈陆淳〉《春
秋先儒异同》三卷。〈李铉〉《春秋要论》五卷。〈马择言〉《皇纲论》五
卷。〈王哲〉《春秋关言》十二卷。〈黄君俞〉《春秋本旨》四卷。〈何涉〉《春秋
碎玉》一卷。〈唐李瑾〉《春秋索隐》五卷。〈陈洙〉《春秋总论》三卷。〈孙复〉
《春秋尊王发微》十二卷。〈孙复〉《春秋五论》一卷。〈吕大圭〉《春秋
备忘》四十六卷。〈敬铉〉《备忘续遗说》三十卷。〈敬铉〉《续屏山杜
氏遗说》八卷。〈敬铉〉《春秋质疑》四卷。〈任桂〉《春秋正论》三卷。〈龙昌
期〉《春秋复道论》十五卷。〈龙昌期〉《春秋意》十五卷。〈皮元〉《春秋
褒贬志》五卷。〈刘夔〉《春秋折衷义》十一卷。〈吴孜〉《三传元谈》一
卷，《春秋权衡》十七卷〈刘敞〉《春秋意林》二卷。〈刘敞〉《春秋师说》
一卷。〈赵汸〉《春秋金钥匙》一卷，《春秋属词》十五卷。〈赵汸〉《春秋
世学》三十二卷。〈丰坊〉清·令轩读“《春秋编》三卷。”〈陈深〉《春秋指
南》十卷。〈张根〉《春秋说志》五卷。〈吕柟〉《春秋纪愚》十卷。〈金贤〉《春秋
志疑》三十卷。〈胡宁〉《春秋正音》一卷。〈高拱〉

右论说

《左传条例》九卷。〈汉郑众〉《春秋释例》十五卷。〈杜预〉《春秋条例》
十一卷。〈晋刘寔〉《春秋左传例苑》十九卷。〈梁简文帝〉《春秋公羊
谥例》二卷。〈何休〉《公羊传条例》一卷。〈何休〉《穀梁传例》一卷。〈范〉
《三传总例》二十卷。〈韦表微〉李氏《三传异同例》十三卷，《春
秋集传纂例》十卷〈陆淳〉《春秋通例》三卷。〈陆希声〉《公谷总例》
十卷。〈成元〉《春秋总例》二十卷。〈周希圣〉《春秋啖赵纂例》四卷，
《春秋统例》二十卷〈朱临〉《春秋演圣统例》二十卷。〈丁副〉《春秋
总例》三卷。〈吴澂〉《春秋书法大旨》十卷。〈高允宪〉《春秋释例集
说》六卷。〈元李衡〉《春秋五礼例宗》十卷。〈张大亨〉《明三传例》八
卷。〈敬铉〉《春秋提纲》十卷。〈陈则通〉《春秋叙例》一卷。〈家铉翁〉《春秋
本例》二十卷。〈崔西璹〉《得法忘例论》三十卷。〈冯正符〉

右条例

《春秋左氏图》十卷。〈梁简文帝〉《春秋图》七卷。〈汉严彭祖〉《春秋图》五
卷。〈唐张杰〉《春秋手鉴图》一卷，《春秋图鉴》五卷，《春秋明例
隐括图》一卷〈王哲〉《春秋盟会地图》一卷。〈汉严彭祖〉《春秋土地
名》三卷。〈晋裴秀客京相璠等撰〉《春秋释例地名谱》一卷。〈杜预〉又一
卷。〈郑樵〉《春秋年表》一卷。〈岳珂〉《春秋历代郡县地里沿革表》
二十七卷。〈张洽〉《春秋列国图》一卷，《春秋左氏诸大夫世
族谱》十三卷。〈顾启期〉《春秋世谱》七卷，《帝王历纪谱》二卷，

〈岳本〉《小公子谱》六卷。〈杜预〉《春秋公子谱》一卷。〈吴杨蕴〉《春秋世
次图》四卷。〈郑寿〉《春秋名字异同录》五卷。〈冯继先〉《春秋十二
国年历》一卷，《春秋宗族名谥谱》五卷，《春秋国君名例》
一卷，《春秋谥族谱》一卷。

右图谱

《春秋左传音》三卷。〈魏嵇康〉《左传音》三卷。〈李轨〉《左传音》三卷。
〈杜预〉《左传音》三卷。〈徐邈〉《左传音隐》一卷，《左传音》三卷〈王元规〉
《左传音》三卷。〈徐文远〉《春秋音义》六卷。〈陆德明〉《公羊音》二卷。
〈王俭〉《公羊音》一卷。〈陆德明〉《穀梁音》一卷。〈徐邈〉《穀梁音》一卷。〈陆德
明〉

右音

《春秋灾异》十五卷。〈郄明撰〉《春秋灾异应录》五卷，《春秋纬》
三十卷〈宋均注〉《春秋内事》四卷，《春秋包命》二卷，《春秋秘
事》十一卷

右纬

《春秋外传国语》二十卷。〈贾逵〉《春秋外传国语》二十卷。〈虞翻〉
《春秋外传国语》二十卷。〈韦昭〉《春秋外传国语》二十卷。〈晋孔
晁〉《春秋外传章句》二十卷。〈王肃〉《国语补音》三卷。〈宋庠〉《国语
音略》一卷。

右外传

孔子西观周室，令子夏等十四人求周《史记》，得诸国
宝书，而《春秋》作焉。秦虙曰：“书非《史记》，周图，仲尼不采
其自谓，述而不作也。”以此。汉初博士唯《公羊》一家，宣
帝益以《穀梁》，至平帝时，《左氏》始立。大抵《左氏》传事不
传义，是以详于史而事未必核；《公、谷》传义不传事，是
以详于经而义未必当。及乎后儒保残守陋，往往主
传而宾《经》，失乃弥甚。夫圣人之作《经》，岂冀有三子者
为之传耶？无三传，经遂不可明耶？善乎，赵鹏飞之言：
“学者当以无传求《春秋》，不可以有传求《春秋》”，得之矣。
说《经》者总若干家，而余得并列于篇。

礼类

《周官礼》十二卷。〈马融传〉《周官礼》十二卷。〈郑元注〉《周官礼》十
二卷。〈王肃注〉《周官礼》十二卷。〈干宝注〉《周官礼义疏》四十卷。
〈沉重〉《周礼疏》五十卷。〈唐贾公彦〉《周礼新经义》二十二卷。〈王安石〉
《周礼说》十三卷。〈陈傅良〉《周礼总义》三十六卷。〈易祓〉《周礼讲
义》四十九卷。〈林之奇〉《周礼集传》二十四卷。〈毛应龙〉《周礼详
解》四十卷。〈王昭禹〉《周礼中义》八卷。〈刘彝〉黄氏《周礼说》五卷。
〈黄度〉《周礼要义》三十卷。〈魏了翁〉《周礼集说》十二卷。〈元陈友仁〉《周
礼传》九卷。〈王应电〉《周礼全书》六卷。〈丘葵〉《周礼订义》八十卷。
〈赵汝腾〉《周礼集注》七卷。〈何乔新〉《周礼句解》十二卷。〈朱申〉《周礼
互注》十二卷。〈张珝〉《周礼纲目》八卷，《摭说》一卷〈林椅〉《周官论
评》十二卷。〈傅元〉《周官礼驳难》四卷。〈孙略〉《周官驳难》五卷。〈孙琦
问干宝驳虞喜撰〉《周礼义决》三卷。〈唐王元度〉《周礼辨疑》一卷。〈杨时〉《周
礼考疑》七卷。〈乐思忠〉《周礼考注》十七卷。〈吴澂〉《周礼定本》三
卷。〈元丘葵〉《周礼定本》十三卷。〈舒芬〉《周礼复古编》。〈阙〉卷。〈俞廷春〉
《周礼全经释原》十四卷。〈柯南迁〉《考工记解》二卷。〈林希逸〉《周
礼丘乘说》一卷。〈项安世〉郑宗颜《周礼讲义》。〈阙〉卷，“《缑氏要
钞》六卷，《周官宁朔新书》八卷”〈司马伷〉“《周官分职》四卷，《周
官致太平论》”十卷〈李泰伯撰〉《礼音》三卷。〈刘昌宗〉《周礼纂图》二
十卷。〈陈祥道〉《周官音训三郑异同辨》二卷。〈王晓〉《周礼十五
图》一卷。〈王与之〉《周官礼图》十四卷。〈俞言〉《周礼井田谱》二十
卷。〈夏休〉

右周礼

《一字石经仪礼》九卷今字《石经仪礼》四卷，郑元注《仪
礼》十七卷，王肃注《仪礼》十七卷，袁准注《仪礼》一卷，陈
诠注《仪礼》一卷，李如圭《仪礼集注》十四卷，李如圭《仪
礼集释》十六卷，蔡超宗注《仪礼》二卷，田僧绍注《仪礼》
二卷，《仪礼义疏》六卷，《仪礼正义》五十卷。〈唐贾公彦〉《仪礼集
释》《纲目》《释宫》共十七卷。〈李如圭〉《仪礼经传通释》二十三
卷。〈朱熹〉《续编》二十九卷。〈朱熹〉《云庄经解》二十卷。〈刘钥〉《仪礼经
传集注》十四卷，《仪礼要义》五十卷〈魏了翁〉《仪礼注疏》二
十四卷。〈杨复〉《仪礼集说》十七卷。〈元敖继公〉《仪礼传》十五卷。〈吴澂〉
《仪礼考注》十七卷，《仪礼音》二卷〈郑元〉《仪礼音》二卷。〈王肃〉《仪
礼音》二卷。〈李轨刘昌宗〉《仪礼图》一卷，《仪礼旁通图》一卷，《仪
礼图》三十四卷〈杨复〉《仪礼逸经》六卷。〈吴澂〉《仪礼补逸》十卷。
〈汪克宽〉

右仪礼

《丧服经传》一卷。〈马融〉《丧服经传》一卷。〈郑元〉《丧服经传》一卷。
〈王肃〉《丧服经传》一卷。〈晋袁准〉《略注丧服经传》一卷。〈雷次宗〉《丧
服经传》一卷。〈陈铨〉《丧服传》一卷。〈梁裴子野〉《集注丧服经传》一
卷。〈晋孔伦〉《集注丧服经传》一卷。〈宋裴松之〉《集注丧服经传》二
卷。〈宋蔡超宗〉《集注丧服经传》二卷。〈齐田僧绍〉《丧服义疏》二卷。〈梁贺
玚〉《丧服经传义疏》一卷。〈梁何佟之〉《丧服文句义疏》十卷。〈陈皇
侃〉《丧服经传义疏》四卷。〈沈文阿〉《丧服义》十卷。〈陈谢峤〉《丧服
要记》一卷。〈王肃〉《丧服要记》十卷。〈贺循〉《丧服世行要记》十卷。
〈齐王逸〉《丧服古今集记》三卷。〈齐王俭〉《丧服要记》五卷。〈庾蔚之〉
《丧服正要》二卷。〈孟洗〉《丧服要集》二卷。〈杜预〉《丧服要略》一卷。
〈晋环济〉《丧服钞》三卷。〈王隆伯〉《丧服变除》一卷。〈戴德〉《丧服变除》
一卷。〈葛洪〉《丧服答要难》一卷。〈袁折〉駮《丧服经传》一卷。〈卜氏传〉
《丧服疑问》一卷。〈樊氏〉《丧服问答目》十三卷。〈皇侃〉《丧服发题》
二卷。〈沈文阿〉《丧服极议》一卷。〈殷价〉《丧服仪》一卷。〈晋卫瓘〉《士丧礼仪注》十四卷，《丧服纂要》九卷〈张戬〉《丧服治礼仪注》九
卷。〈何引〉《丧服谱》一卷。〈郑元注〉《丧服谱》一卷。〈贺循〉《丧服制》一卷。
〈庞景昭〉《丧服图》一卷。〈王俭〉《丧服图》一卷。〈崔逸〉《丧服君臣图》一
卷，《丧服图》一卷。〈崔游〉《丧服天子诸侯图》一卷，《丧礼五服
图》七卷。〈袁宪〉《五服图》，〈阙〉卷。〈张荐撰〉《五服图》十卷。〈仲子陵〉《五服
志》三卷，“五服图解”〈阙〉卷。〈龚端礼〉

右丧服

《大戴礼记》十三卷。〈汉戴德撰〉《大戴礼践阼篇解》一卷。〈王应麟〉
《大戴礼乔记》八卷。〈汉乔仁〉《礼记》二十卷。〈汉戴圣撰郑元注〉《礼记》
二十卷。〈汉卢植注〉《礼记》三十卷。〈王肃注〉《礼记》三十卷。〈魏孙炎注〉《礼
记》十二卷。〈叶遵注〉《礼记新义疏》二十卷。〈贺玚〉《礼记义疏》九
十九卷。〈皇侃〉《礼记讲疏》四十八卷。〈皇侃〉《礼记义疏》四十卷。
〈沉重〉《礼记义疏》四十卷。〈熊安生〉《礼记义》十卷。〈何佟之〉《礼记大
义》十卷。〈梁武帝〉《礼记文外大义》三卷。〈褚晖〉《礼记义记》四卷。
〈郑小同〉《礼记正义》七十卷。〈孔颖达等〉《礼记正义》八十卷。〈唐贾公彦〉
《礼记正义》十卷。〈王方庆〉《礼记传》十八卷。〈胡铨〉《礼记精义》十
六卷。〈李格非〉《礼记外传》四卷。〈成伯与撰张幼伦注〉《礼记解》十六卷。
〈吕大临〉《礼记要义》二卷。〈王安石〉又“《发明》一卷，《礼记解》二十
卷。”〈方悫〉《礼记解》七十卷。〈马希孟〉《礼记集说》一百六十卷。〈宋卫
湜〉《礼记解》四十卷。〈陆佃〉《新说》四卷。〈陆佃〉《礼记集说》十六卷。
〈陈澔〉《礼记讲义》二十四卷。〈陈祥道〉《礼记觉言》八卷。〈叶遇春〉《礼
记纂言》三十六卷。〈吴澂〉又“《序次小戴记》八卷，《礼记章句》
八卷”〈张孚敬〉《礼记集注》十六卷。〈徐师曾〉《礼记宁朔新书》二
十卷。〈司马伷撰王懋约注〉《礼记要抄》十卷。〈缑氏〉《曲礼全经》十五卷。
〈柯尚迁〉魏徵《次礼记》二十卷，《礼记评》十卷〈刘隽〉《礼记绳愆》
三十卷。〈王元感〉《礼记义证》十卷。〈刘芳〉《礼记评要》十五卷，《曲
礼考注》十卷〈吴澂〉《曲礼口义》二卷。〈戴溪〉《檀弓丛训》一卷。〈杨慎〉
《月令章句》十二卷。〈蔡邕〉《月令章句》十二卷。〈戴颙〉《月令疏》二
卷，《月令解》十二卷〈张虙〉《月令图》一卷。〈王涯〉《少仪解》一卷。〈张九
成〉《学记口义》二卷。〈戴溪〉《孔子闲居讲义》一卷。〈杨简〉《中庸传》
二卷。〈戴颙〉《中庸讲疏》一卷。〈梁武帝〉《制旨中庸义》五卷，《中庸
传》一卷〈胡瑗〉《中庸解》一卷。〈程颢〉《中庸解》一卷。〈游酢〉《中庸说》六
卷。〈张九成〉《中庸解》一卷。〈杨时〉《中庸集解》二卷。〈石墪〉《中庸发明》
一卷。〈宋王奎文〉《中庸章句》一卷。〈朱熹〉《或问》二卷。〈朱熹〉《中庸辑略》
二卷。〈朱熹〉《中庸指归》一卷。〈元黎丘武〉《中庸提纲》一卷，《中庸说》
一卷〈刘驷〉《中庸发明要览》二卷。〈陆琪〉《中庸章句详说》一卷。
〈刘清〉《中庸原》一卷。〈方献夫〉《中庸》凡一卷。〈崔铣〉《中庸传》一卷。〈张邦
治〉《中庸测》一卷。〈湛若水〉《深衣考正》一卷。〈冯公亮〉《大学章句》
一卷。〈朱熹〉《或问》一卷。〈朱熹〉《大学总会》五卷。〈周公恕〉《大学要略》
一卷。〈许衡〉《大学古本注》一卷。〈王守仁〉《大学发微》一卷。〈元黎立武〉
《大学亿》一卷。〈王道〉《大学通旨》一卷。〈蒋文质〉《大学指归》一卷。
〈魏校〉《大学说》二卷。〈张九成〉《大学明解》一卷。〈李师道〉《大学千虑》
一卷。〈穆孔晖〉《古大学测》一卷。〈湛若水〉《古大学义》一卷。〈蒋信〉《大
学原》一卷。〈方献夫〉《大学拾朱》一卷。〈李承恩〉《大学通指举要》
一卷，《大学衍义》四十三卷〈真德秀〉《大学衍义补》一百六
十卷。〈丘濬〉《大学格物通》一百卷。〈湛若水〉《庸学议》一卷。〈金贲亨〉
《庸学通旨》二卷。〈黄润生〉《礼记名数要记》三卷，《礼记名义》
十卷，《礼记外传名数》二卷，《礼记含文》三卷，《礼记音义
隐》二卷〈谢慈〉《礼记音义隐》七卷，《礼记音》二卷〈徐妥〉《礼记音》
三卷。〈徐邈〉《礼记音》三卷。〈曹耽〉《礼记音》二卷。〈李轨〉《礼记纂图》十
四卷。

右二戴礼

《石渠礼论》四卷。〈戴圣〉《礼论》三百卷。〈宋何承天〉《礼论条牒》十卷。
〈任预〉《礼论帖》三卷。〈任预〉《礼论钞》二十卷。〈庾蔚之〉《礼论要帖》十
卷。〈王俭〉《礼论要钞》一百卷。〈贺玚〉《礼论钞》六十九卷，《礼论要
钞》十卷，《礼论》六十卷〈李敬元〉《礼杂钞略》二卷。〈荀万秋〉《礼统》
十二卷。〈贺述〉《礼论要钞》十三卷，《礼区分》十卷，《礼略》十卷
〈杜肃〉《礼志》十卷。〈丁公著〉《礼类聚》十卷，《类礼》二十卷〈陆质〉《类礼
义疏》五十卷。〈元行冲〉《礼书》一百五十卷。〈陈祥道〉《礼例详解》
十卷。〈陈祥道〉《礼论答问》十三卷。〈徐广〉《礼问答》六卷。〈庾蔚之〉《礼
答问》三卷。〈王俭〉《礼杂问》十卷。〈范甯〉《礼答问》十卷。〈何佟之〉《问礼
俗》十卷。〈董勋〉《问礼俗》九卷。〈董子弘〉《答问杂义》二卷。〈杜预〉《礼义
答问》八卷。〈王俭〉《礼疑义》五十二卷。〈梁周舍〉《礼义》一卷。〈何隆〉《礼
疑》六卷。〈季本〉《三礼目录》一卷。〈郑元撰〉《三礼义宗》三十卷。〈崔灵
恩撰〉《三礼宗略》二十卷。〈元延明〉《三礼大义》十三卷，《二礼经
传》六十八卷〈湛水若〉《二礼集解》十二卷。〈李黼〉丁丑《三礼辨》。
〈阙字〉　卷。〈李心传〉《三礼图》九卷。〈郑元及后汉阮谌等撰〉《三礼图》九卷。
〈张镒〉《三礼图》十二卷。〈夏侯伏朗〉《三礼图》二十卷。〈聂崇义集〉《三礼图》
二卷。〈刘绩〉《读礼疑图》六卷。〈季本〉《四礼图》一卷。〈张鲲〉《五礼古图》
一卷。〈吕景蒙〉《礼象》十五卷。〈陆佃〉《周室王城明堂宗庙图》一
卷。〈祁谌撰〉王制《井田图》一卷。〈阮逸〉王制《井田图》一卷。〈徐希文〉
《唐礼图等杂书》五十六卷。

右通礼

汉初，《礼经》出鲁淹中，河间献王得而奏之，乃高堂生
独传十有七篇，即今之《仪礼》也。后苍从堂讲业，寻以
授戴德兄弟及沛人庆普。后三家并微。郑元明小戴
之学，自为之注，书乃盛行。《丧服》一篇，相传出于子夏。
而献王又从李生得《周官》书，以《冬官》阙，取《考工记》足
成之，顾不知《冬官》未尝阙也。盖冢宰六属，属六十，今
冬官之属才二十八，而五官数各有羡。天官六十有

得归其部，而六官讹舛，因可类考，亦足快矣。《仪礼》多
轶，永乐中，御史刘有年〈刘元州人见一统志〉献《逸经》十有八篇，
时未加表章，旋就湮没。夫以古经出千百世之后而
不为宝惜，刘歆所谓“杜道馀灭微学，宁独汉人而已。”
余深慨之，特附著于篇，令好古者有所闻焉。

乐类

《乐元起》二卷。〈汉桓谭〉《乐社大义》十卷。〈梁武帝〉《乐论》二卷。〈梁武
帝〉《乐论》一卷。〈萧吉〉《删注乐书》九卷。〈后魏信都芳〉《古今乐录》十
二卷。〈陈沙门智匠〉《乐元》二卷。〈魏僧撰〉《乐要》一卷。〈何妥〉《乐略》四卷。
〈元慇〉《乐律义》四卷。〈沉重〉《锺律》五卷。〈沉重〉《乐府志》十卷。〈苏夔〉《乐经》
三十卷。〈李元楚〉《古今乐记》八卷。〈李守真〉《乐书要录》十卷。〈唐武
后〉《新乐书》十二卷。〈张文收〉《大乐合璧记》三卷。〈刘贶〉《历代乐
仪》三十卷。〈徐景安〉《教坊记》一卷。〈崔令钦撰〉《声律要诀》十卷。〈唐田
琦〉《乐府杂录》一卷。〈唐段安节〉《大周正乐》一百二十卷。〈窦俨〉《乐
苑》五卷。〈陈游〉《补亡乐书》三卷。〈房庶〉《大乐演义》三卷。〈房庶〉《乐义》
三卷。〈李上交〉《乐记》五卷。〈和岘〉《新纂乐书》三十卷。〈聂冠卿〉《景祐
大乐图》三十卷。〈聂冠卿〉《大乐图义》二卷。〈宋祁〉《三圣乐书》一
卷。〈宋祁〉《景祐广乐记》八十一卷。〈冯元〉《皇祐新乐图记》三卷。
〈阮逸胡瑗〉《乐论》一卷。〈沈括〉《乐府记》一卷。〈李上交〉《乐本书》二十卷。
〈宋王箴〉《元祐新定乐法》一卷。〈范镇〉《律管说》一卷。〈阮逸〉“隆韶《导
和集》”一卷。〈姚公立〉《诗乐说》三卷。〈吴良辅〉《大晟乐书》二十卷。
〈刘〉《乐书》五卷。〈吴良辅〉《景祐大乐制度》一卷，《乐髓新经》一
卷，《五音会元图》一卷，《大晟乐府乐图》一卷，《律吕新书》
二卷〈蔡元定〉《蔡氏律吕本原》一卷，《乐书》二百卷〈陈旸〉《声律
关键》八卷。〈郑起潜〉《皇元韶舞九成乐补》。〈阙〉卷《皇元中和
乐经》十卷“律吕成。”〈阙二字〉《大成乐谱》二卷，《大成
乐舞图谱》二卷〈张鹗〉《文庙乐编》二卷。〈潘峦〉《释奠乐器图》一
卷。〈赵凤仪〉《范洛志乐》二十卷。〈韩邦奇〉《乐典》三十六卷。〈黄佐〉《律
吕直解》一卷。〈韩邦奇〉《律吕新书私解》一卷，《律吕考注》四
卷〈李文利〉《律吕元声》六卷。〈李文利〉《律吕别书》一卷。〈季本〉《律吕
纂要》一卷。〈季本〉《律吕管见》一卷。〈何瑭〉《律吕新书补注》一卷。
〈李察〉《兴乐要论》三卷。〈李察〉《古乐筌蹄》九卷。〈李察〉《青宫乐调》三
卷，〈李察〉《乐经元义》八卷。〈刘濂〉《乐律管见》二卷。〈黄积庆〉《古雅心
谈》一卷。〈张谔〉《律吕解府雅乐燕乐》二卷。

右乐书

《大乐杂歌辞》三卷。〈晋荀勖〉《大乐歌辞》二卷。〈荀勖〉《新录乐府
集》十一卷。〈谢灵运〉《乐府歌辞》八卷。〈隋郑译〉翟子《乐府歌诗》
十卷，“翟子《三调相和歌辞》五卷，《周优人曲辞》二卷。”〈赵上
交〉《历代歌》六卷，“《和乐府古辞》一卷。”〈裴历〉“《齐三调雅辞》五
卷，《三调相和歌辞》五卷，《奏舞曲》二卷，《陈郊庙歌
辞》”三卷。〈徐陵〉《乐府新歌》十卷。〈崔子发〉《乐府新歌》二卷。〈殷首僧〉
《皇府三校歌诗》十卷，“魏《燕乐歌辞》七卷，晋《燕乐歌辞》
十卷。”〈荀勖〉《宋太始祭高禖歌辞》十一卷，“《古乐府》十卷。”〈吴兢〉
《玉台新咏》十卷。〈徐陵〉《玉台后集》十卷。〈李康成〉《乐府集》一百
卷。〈元郭茂倩〉《古乐府》十卷。〈元左克明〉《古乐苑》五十二卷。〈梅鼎祚〉《乐
府古题要解》二卷。〈吴兢〉《乐府古题解》一卷。〈刘𫗧〉《乐府诗目
录》一卷。〈沈建〉《乐府古今题解》三卷。〈郗昂〉《乐府解题》一卷，《乐
府题解》十卷。〈刘次庄〉

右歌辞

《乐簿》十卷，《齐朝曲簿》一卷。《隋总曲簿》一卷，《正声伎杂
等曲簿》一卷。《太常寺曲名》一卷，《太常寺曲簿》十一卷。
《歌曲名》五卷。《历代乐名》一卷。《唐郊祀乐章谱》二卷。〈张说
王注〉历代曲名一卷，《外国伎曲》三卷，《乐府广题》一卷。《太
常太乐曲部并谱》一卷，《乐章记》五卷。

右曲簿

《乐府声调》六卷。〈郑译〉《乐府声调》三卷。〈郑译〉《推七音》二卷。〈并尺
法〉《声律指归》一卷。〈元慇〉《律吕五法图》一卷。〈萧吉〉《黄锺律》一
卷，《明堂教习音律》一卷，《无射商九调谱》一卷。〈萧祐〉

右声调

《钟磬志》二卷。〈公孙崇〉《钟书》六卷，《宝钟释文》一卷〈任之奇〉《乐
悬》一卷，又“《乐悬图》一卷”

右钟磬

《管弦记》十卷。〈凌秀〉《管弦记》十二卷。〈留进〉《琵琶谱》一卷。〈贺环智〉
《琵琶录》一卷。〈段安节〉《当管七声》二卷。〈魏僧撰〉《觱栗格》三卷，
《胡笳录》一卷。〈蔡文姬〉《集胡笳辞》一卷。〈刘商〉“《小胡笳》十九拍”，
一卷。〈蔡翼纂〉

右管弦

《乐舞新书》二十六篇。〈吴仁杰〉《歌舞式》一卷，《柘枝谱》一卷，
《舞鉴图》三卷，《采莲舞谱》一卷。

右舞

《汉、魏、吴、晋鼓吹曲》四卷，《鼓吹乐章》一卷，《羯鼓录》一卷。
〈唐南卓〉《衙鼓吹格》一卷。

右鼓吹

《琴操》三卷。〈晋孔衍〉《琴操钞》二卷，《琴谱》四卷〈戴氏〉《琴历头簿》
一卷，《琴谱》二十一卷〈陈怀〉《琴叙谱》九卷。〈赵邪利〉《金风乐》一
卷。〈唐明皇〉《琴书》三卷。〈赵惟暕〉《大唐正声新征琴谱》十卷。〈陈拙〉
《广陵止息谱》一卷。〈李良辅〉《东杓引谱》一卷。〈李约〉《琴雅略》一
卷。〈齐嵩〉《琴调》四卷。〈陈康士〉《琴谱》十三卷。〈陈康士〉《离骚谱》一卷，
《琴手势谱》一卷。〈赵邪利〉《琴说》一卷。〈李勉〉《琴说》一卷。〈郑文祐〉《三
乐图》一卷。〈荣期撰〉《琴笺》一卷。〈崔遵度〉《琴经》一卷。〈崔亮〉《琴诀》一卷。〈薛易简〉《琴心》三卷，“徐门《琴谱》十卷。”〈宋徐于〉《太古遗音》二
卷。〈袁均哲〉《琴义》一卷。〈刘籍〉《阮谱》一卷，《神奇秘谱》三卷。〈臞仙〉《琴
阮启蒙谱》一卷。〈臞仙〉《琴指图》一卷，《进琴式》一卷，《广陵秘
谱》一卷〈王世相〉《擘阮指法》一卷，《琴阮》一，《弄谱》一卷，《琴筌》
十卷。〈宋荀以道〉《阮咸谱》一卷。〈蔡逸撰〉《琴调》十七卷，《琴声韵图》
一卷，《琴德谱》一卷，《沈氏琴书》一卷，“张淡正《琴谱》一卷，
《琴式图》”一卷，《三乐谱》一卷，《琴史》六卷〈朱长文〉《琴书正声》
九卷，“阮咸《调弄》二卷，阮咸《金羽调》”一卷，《降圣引谱》一
卷，阮咸《谱》二十卷，《雅琴名录》一卷。〈谢希逸〉碧落子《断琴
法》一卷。〈石汝砺〉

右琴

《汉志》以礼乐著之六𢓃，皆非孔氏之旧也。然今所传
《三礼》为汉遗书，而乐六家者不可复睹矣。窦公《大司
乐章》既见于《周礼》，河间献王之《乐记》亦录于《小戴》，则
古乐已不复有书，而诸史相沿，至取乐府、教坊琵琶、
羯鼓之类以充乐部，而欲与圣经埒，可乎？虽然，今之
乐犹古之乐也。儒者睹礼乐崩坏，痛为惋惜，不知贾
人之铎，谐黄锺之律，庖丁之刀，中《桑林》之舞，牧童之
吹叶，闺妇之鸣砧，悉暗与音会，乐固未尝亡也。宋李
照、胡瑗改铸钟磬，冀还之古。蜀人房庶盖深非之，谓
“上古气与声朴，后世稍稍更易，而其意自存。金石钟
磬也，易为方响；丝竹琴瑟也，易为筝笛；匏笙也，攒之
以斗；埙土也，变而为瓯；击鼓而为革，贯板而为木，于
用亦甚适已。泥者必指庙乐镈钟镈磬为正，而概谓
部曲卤簿为淫，是欲反杯盂于俎豆，更榻按为簟席，
亦何益哉？藉第令由今之器，寄古之声，去其惉滞靡
曼，而一归雅正，非识礼乐之情者不能也。”语具《乐志》
中，今备录其书，以俟考定。